
১৬ অক্টোবর ২০১৮
ড্যাফোডিল ইউনিভার্সিটিতে ‘টেডএক্সড্যাফোডিলইউ’

বিশ্বখ্যাত জনপ্রিয় একক বক্তৃতার অনুষ্ঠান টেডটক গত শনিবার ‘টেডএক্সড্যাফোডিলইউ’ শিরোনামে ড্যাফোডিল ইন্টারন্যাশনাল ইউনিভার্সিটির ৭১ মিলনায়তনে অনুষ্ঠিত হয়েছে। বিশ্ববিদ্যালয়ের ক্যারিয়ার ডেভেলপমেন্ট সেন্টারের (সিডিসি) আয়োজনে অনুষ্ঠানে ‘দি নেক্সট : লাইফ অ্যান্ড বিয়ন্ড’ প্রতিপাদ্যের ওপর বক্তব্য রাখেন দেশের বিভিন্ন খাতের প্রথিতযশা প্রতিষ্ঠিত ১০ ব্যক্তিত্ব। তারা হলেন আনোয়ার গ্রুপের ব্যবস্থাপনা পরিচালক হোসেন খালেদ, ফিউচার লিডার্সের প্রধান নির্বাহী কাজী এম আহমেদ, প্রশিক্ষক ও পরামর্শক আয়েশা জাহান বিভা, টেন মিনিট স্কুলের প্রতিষ্ঠাতা আয়মান সাদিক, টেলিকম ব্যক্তিত্ব কানিজ ফাতেমা, সমাজকর্মী জায়বা তাহিয়া, তরুণ উদ্যোক্তা মাসুম আকন্দ, সমাজকর্মী মাহফুজ রাসেল, রোবটিক্স অলিম্পিয়াডে প্রতিনিধিত্বকারী দল টিম বাংলাদেশ এবং মঞ্চ নাটকের দল অল স্টারস ড্যাফোডিল। অনুষ্ঠানে উপস্থিত ছিলেন ড্যাফোডিল ইউনিভার্সিটির ট্রাস্টি বোর্ডের চেয়ারম্যান ড. সবুর খান, ভিসি অধ্যাপক ইউসুফ এম ইসলাম, প্রো-ভিসি অধ্যাপক ড. এসএম মাহবুব উল হক মজুমদার প্রমুখ। সংবাদ বিজ্ঞপ্তি।

